
A a. 

Înştiinţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „TARAN OASTR 4". 





Cetitorilor. 


Pe toți, cărora le ajunge in mani această foaie îi 
rugăm să 0 cetească și dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe un . . . decor, 
Pe jumătate de an . . . . 2 y% 
Pe trei luni . . . 1 » 


Banii să se trimită la Administrația revistei 
„Tara noastră“, Sibiiu — Nagyszeben. Asociatiune. 





Toți cărturarii noştri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile td- 
rănimii. Îndeosebi primim bucuros articole cu povețe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a Supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 


FI 

Straimil, 
Erà Duminecă într amiază, 
Noi stam în prispă strânși în sfat 
Când s'a ivit pe drumul țării, 
Un om la marginea de sat. 
Din pulberea învolburată 
Abia puteai să-l deslușești, 
Cu pașii largi grăbindu-și mersul 
Venea în hainele-i nemțești. 
La crucen deal noi îl văzurăm 
Cum s'a oprit deodată-n pas 
Și sa 'nchinat adânc drumețul 
Când a făcut în drum popas.. 
Priveă "ndelung ca dus pe gânduri 
La zidul zugrăvit cu sfinți... 
Și sta cu capul gol străinul 
În ploaia razelor ferbinţi . .. 


Când s'a pornit încet la vale 
Noi ne uitam dela zaplaz, 

Si nu Știu ni-sa părut nouă 
Dar ave lacrimi pe obraz... 
Când ne-a ajuns a dat bineţe 
Cu glas domol şi-apoi a stat 
Și ne-a 'ntrebat de sănătate 
Și de nevoile din sat... 

Ne-a zis car vreà la sfânta slujbă 
Să vie-alăturea cu noi 

Si sa uitat cu-atâta jale... 

Când a trecut un car cu boi; 

Iar la vecernie străinul 

Stăteà cucernic și supus 

Și-a sărutat duios icoane 

Cu răstignirea lui Isus. 


Când a plecat ne-a spus poveţe 
Cu grai înduioșat și blând 
Ș-atât ne încălzeă în suflet 

Că lăcrămam toți ascultând. 
Spunea că nu-i păcat mai mare 
Decât să-ți lapezi legea ta 

Și vezi îi tremură cuvântul 

Pe buze, când ne cuvântă. 


Apoi sa dus.. Ni era jale 

Când sa pornit la drum pe grui. . 
Dar uiten fintirim pe noapte 

Spun că văzură umbra lui. 

De-atunci tot despre el ni-e vorba 
Ș-atât am vreă cu toți să știm 

Anume lângă care cruce 

A'ngenunchiat în fintirim . . 

Oct. Goga. 


COMUNA „VIITORUL. 


IV. Școala pentru oamenii în vârstă. 


Curatorul bisericii Nicolae Deleanu povesteşte cum sa 


urzit şi înfiripat şcoala pentru oamenii în vârstă din comuna 


«Viitorul». 
In scurt timp — spune curatorul Deleanu — după îru- 


moasele sărbători ce sau ţinut cu ajutorul preoților din co- 
munele vecine, bunul nostru preot ne-a vorbit într'o Duminecă 

despre folosul învățăturii şi cum aceasta şi-o pot câştigă cu 
inlesnire cei-ce au avut noroc să înveţe meşteşugul cetitului 
şi al scrisului. Ne-a spus că: 

Prin scrisoare gândurile oamenilor se pot împărtăşi ne- 
schimbate la mii si milioane de alţi oameni, cari trăiesc acum, 
Hre-ar ei în orice depărtare, şi la alte mii şi milioane de oa- 
meni, cari vor trăi în viitor, peste sute și mii de ani. Scrisoarea 
este un puternic mijloc de a ţineă oamenii în legătură unii cu 
alții şi de a se deșteptă si lumină unii printr'alții. De aceea se 
şi zice că scrisoarea este cea mai aleasă măestrie, pe care ar 
trebui să o înveţe toți oamenii: bogaţi și săraci, plugari și me- 
Şteşugari, bărbaţi si femei. 

Prin învăţarea cetitului, scrisului și altor cunoștințe preotul 
ajunge în slujba frumoasă şi cinstită de preot. 

Învățătorul, înainte de .toate, iarăş prin învăţarea cetitului 
şi scrisului se face vrednic de slujba învăţătoriei. 

Pe scara cetitului şi scrisului se ridică şi nofaru/ comunei 
în locul de fruntaș povățuitor al satului. 

Cu ajutorul cărții şi învăţăturii se pregătesc toate căpete- 
niile şi domniile. Toţi cei ce doresc să ajungă la o slujbuliță 
cât de mică nu o pot căpătă şi nici purtà fără să știe carte. 

Neguțători şi meșteșugari fără învăţătură de carte abiă se 
mai gâsesc. 

Chiar şi servitorii (slugile) cari ştiu cât de cât carte sunt 
astăzi mai căutaţi la oraşe decât cei cu totul fără învăţătură. 

Dar nici cu plugarii nu stă treaba altfel. 

Celce ştie puțină carte poate mai uşor purtà deregătoria 
de primar, cassar sau altă deregătorie a comunei. Totaşa este 
şi cu deregătoriile bicericeşti si ale şcoalei. Curatorul bisericii 
trebue să ştie carte pentruca să poată purtă socotelile despre 
averea bisericii, curaforul şcoalei totașă. Pârgarul satului de 
asemenea abiă mai poate purtă slujba neavând cunoştinţa ce- 
titului şi scrisului. 

Plugarul cu ceva cunoştinţă de carte poate prinde mai 
ușor câte-o învățătură diu vrun calendar, din vro gazetă, din 
vr'o carte. Cu aceste învățături el se poate ajută mai bine în 
purtarea economiei sale. Nu-l poate înşelă la plătirea ării, 
pentrucă el vede ce este însemnat în cărticica sa de dare. 

Si asa mai departe, cu toate. Altfel vede lucrurile celce 
ştie ceva carte decât celce nu știe «ca bâta». 

Veni-va vremea, ca mâne, când celce nu știe ceti și scrie 
mo să se poată învrednici de nici un. drept cetățenesc, nici în 
sat, nici mai departe. 

Deșteptarea prin învăţătura de carte este trebuincioasă 
bogatului şi săracului. Bogatului ca să-şi poată chivernisi şi 
spori averea; săracului pentruca, agerindu-și judecata și înmul- 
țindu-și cunoștințele, să poată mai cu înlesnire înlătură greu- 
tăţile si piedecile din calea vieţii şi astfel să poată ajunge și 
el prin muncă înţeleaptă si prin bună chiverniseală la o stare 
mai fericită. 

Trebuinţa învățăturii de carte este simțită tot mai mult 
şi la sate. De aceea se și zice: «ai carte, ai parte»; iar într'o 
poezie se spune: 

i Numai ştiinţa 
Și iscusința 
Ne pot scăpă; 
lar fără ele 
Năcazuri grele 
Ne-or inundă (ne-or copleşi.) 


Și iarăș: 


Un om care nu știe ceti şi calculà 

Și nice a scrie ce poate cugetă, 

Acela 'n astă lume adesea e 'nșelat 

Și nu-i vrednic bun nume: de om adevărat. 
. . acela e perdut. 

Ca agil o viaţă a duce, a trecut. 

Fără carte pe viitor, orice svârcoliri spre mai bine vor fi 
luptă zădarnică. 

De carte au, fără îndoială, trebuinţă toți și toate: 

Domnitorul din palat, 
Muncitorul dela sat, 
Coconița dela bal, 
Țărăncuța de pe mal. 

După această cuvântare plină de învățături folositoare si 
pricepută de toţi, cuvântare din care eu ca om neînvățat, am 
spicuit câte ceva, preotul nostru ne-a spus că vrea să înceapă 
a ţineă şcoală cu oamenii în vârstă, mai ales pentru a-i învăță 
cetirea și scrierea, cum și puţină socoteală. 

Drept aceea a chemat la şcoală pe toți ceice ar voi cu 
inimă curată si de bună voie să jee parte la învățătură. 

Pe la un ceas după amiazi ne adunasem în şcoală 40 de 
insi, din toate vârstele, de la 15—50 de ani, toți fără cuno- 
ştință de carte și toți dornici de învățătură, 

A venit si preotul, si şi-a arătat, prin cuvinte frumoase, 
bucuria că vede adunat un numar asa frumos de oameni, cu 
gândul atât de plăcut lui Dumnezeu: de a-și lumină mintea si 
de a-și îmbogăți sufletul cu comorile cele mai prețioase, ale 
învăţăturii. 

Ne-a întrebat apoi pe fiecare îndeosebi dacă avem de 
gând să urmăm școala regulat până în sfârșit. 

Toţi am răspuns că voim din toată inima să urmăm re- 
gulat, să fim ascultători, cu rânduială și sârguincioși. 

__ Simion al lui Vasilie spune că dacă el ştiă ceti și scrie 
puteă să înainteze măcar corporal (căprar) la miliție (cătănie). 

George al Evuţii, fiind servitor la oraș, povesteşte” că să 
fi ştiut carte, puteă să găsească o slujbă mai ușoară și mai 
bănoasă. 

Mihailă al Culiţii numai din lipsa de carte a trebuit să 
muncească în Ţară, slab plătit, la lucrări din cele mai obo- 
sitoare. 

Tănasă al Crâsnicului spune greutăţile ce a întâmpinat 
în America din pricina că nu știe ceti si scrie. Numai năcazul 
ce a îndurat el neputând să scrie măcar câteva șire cu mâna 
sa iubiţilor săi de acasă. 

Pătru al Măriuţii spune că pe el tot numai din pricina că 
nu știe ceti si scrie l-a dat înapoi la alegerile de cassar, primar 
şi alte deregătorii din comună. 

Toader Verde spune cum a fost înșelat mai de multeori: 
la plătirea dării, în târg, în boltă şi cu alte prilejuri. 

Alţii iară spun alte nevoi ce au întimpinat din pricina 
lipsei de învățătură. 

Astfel toți spunem hotărît că vrem să învăţăm şi vom 
veni la școală cu drag și regulat. 

Inţelesul eră acum făcut, mai rămase să statorim câteva 
amănunte, 

Fiind cătră sfârșitul toamnei, când lucrările noastre, ale 
plugarilor, se împuţinează, ne-am înțeles ca să ținem școală de 
trei ori pe săptămână: Dumineca şi în sărbători, iar peste săp- 
tămână, în zilele de lucru, de douăori, Marta şi Vinerea, în cea- 
surile de sara, după cină. 

La început nu ni s'a cerut altă decât să aducem fiecare 
câte 20 bani, preţul unei tăblițe și al unui creion de peatră, 
de cari se folosesc şi copiii când încep să umble la şcoală, 

In Marţa viitoare toţi ceice ne-am dat cuvântul. am mers 
la școală, unde bunul nostru preot ne-a întimpinat cu iubire, 
am cerut cu toții ajutorul lui Dumnezeu, ni-sau împărţit tă- 
blițele și creionul, şi dupăce ni s'a spus tot ce trebue să ştim 
despre tăbliță, despre curățirea ei, despre ascuţirea creionului, 
despre cum trebue stat la scris, — ne-am apucat de lucru. 

Ca şi copiii am început să scriem puncte, linii subțiri si 
groase, și alte multe, și numai după aceea am făcut un pas 
mai departe la scrierea literelor, la împreunarea lor în silabe, 
a silabelor în cuvinte și a cuvintelor în ziceri. 

Firește lucrul nu a mers chiar ușor. Bine știă neobositul 
nostru preot că «graba strică treaba». De aceea mai ales la 
început, învățătura ni-se da în porţii mici, și nu făceam un 
pas mai departe până ce nu deprindeam bine cele învăţate. 
Astfel în timp de o lună ştiam toți scrie literele mici si din 
ele alcătuiam silabe, cuvinte și ziceri. In acest timp am învăţat 
a scrie şi numerii până la 10 și știam calculă în cap și lucră 
în scris orice socoteli cu numerii până la zece. 

Dar câte n'a fost să auzim noi în acest timp? Unele din 
soțiile noastre mereu ne făceau imputări şi ziceau că am ajuns 
la mintea copiilor; de altă parte am ajuns pe gura satului, și 
numai noi ştim câte înțepături răutăcioase am suferit dela mul- 
țimea consătenilor, cari nu pricepeau sau nu vreau să înțeleagă 
rostul lucrurilor bune de cari noi ne-am apucat. Noi însă am 
mers drept înainte fără să ne abatem din calea ce o credeam 
bună si foiositoare. 

Colo pe la Sfântul Nicolae am ajuns cărturari. Atunci ni- 
sau dat mai întâi abecedarul în mână. Ne-am văzut şi de câte 
o ceruză, de câte o peana si de câte un caet de scris şi altul 
pentru socoteli. 

Tăblița am folosit-o şi pe mai departe, dar nu în măsura 
de până acum, 

Pe la Bobotează înaintasem binișor în carte; iar la Blago- 
vestenii, când se înpliniseră 4 luni dela începerea școalei, noi, 
aproape toţi, cetiam binișor în abecedar, și tot ce cetiam puteam 
și scrie. 

Socoteli făceam neîmpedecați cu numerii până la 100. 

Bucuria noastră a fost nespus de mare văzându-ne trecuţi 
peste greutăţile începutului, văzând că am dobândit îndemânare 
cât decât în celit, scris și calculat. 

Nam rămas însă numat cu atâta. În timpul învățăturii am 
deprins şi câteva cântări bisericești şi lumești; iar din istoria 
biblică (sfântă) şi din /sforia patriei am învăţat, prin spusa 
preotului, multe părți prea frumoase și folositoare. Şi pe lângă 
aceste am învățat toţi lucrările de căpetenie la prăsirea pomilor 
si a legumilor. 

Dela Blagoveştenii încolo, înteţindu-se tot mai mult lucrările 
din câmp și grădină, la școală mai umblam numai Dumineca . 
după vecernie. Indrăgind însă învăţătura, noi ne căsniam mult 
cu cartea si pe acasă, de câteori aveam puţin timp liber, mai 
ales în dumineci și sărbători; astfel după un an ne băgam nasul 
în orice carte și în orice gazetă, pentrucă acum trecusem, după 
multă trudă şi mari încordări, peste greutăţile cetitului. 

Preotul, într'o cuvântare ţinută în biserică, a pomenit cu 
laudă strădania noastră, a:școlarilor în vârstă, și a îndemnat și 
pe alții să urmeze școala ce se va începe în toamna a doua. 

Acum s'a găsit un număr îndoit de oameni, cu dor și drag 
de a urmă cursul învățăturii. 

Dar acum lucru eră îndoit mai mult și mai greu. Cu oa- 
menii înștiințaţi de data aceasta trebuiă să se ţină școală deosebit 
ca şi în anul trecut; pentrucă numai aşa se puteă ajunge la - 
bun sfârșit. De altă parte preotul doriă să ţină școală mai departe 
și cu ceice începuseră învățătura în anul trecut. El vedeă că 
abia e la începutul lucrării sale de luminare a poporului și știă 
că pentru a desăvârși această lucrare trebuie să nu lașe de lângă 
sine pe fiii săi cei buni, cari se lipiseră cu atâta dragoste şi 
încredere de dânsul. d 

D-zeu ajută și planul preotului nostru se împlineşte. 

La un an dela venirea dânsului în «Viitorul», învățătorul 
bătrân de până acum trece la penzie şi în locul lui este ales 
un învățător ținăr, cinstit şi harnic. Acesta merge mână în mână 
cu preotul în lucrarea de înălțare a comunei «Viitorul». 

Afară de şcoala ce el ţine în toate zilelele cu copiii în 
vârsta dela 6—12 ani şi, la termine anumite, cu cei în vârsta dela 
12—15 ani, învățătorul ţine acum școală si cu oamenii în vârstă, 
anume cu ceice încep pentru întâiașdată la carte. Preotul ur- 
mează a ţineă școală cu ceice ținuse și în anul trecut. 

Felul acesta de învățătură s'a urmat mereu, ani dearândul, 
până când sa împrăştiat întunerecul şi, în locul lui, s'a sălășluit 
lumina, 

Ceva mai târziu Sau făcut şi încercări de desteptare a fe- 
meilor din comună. Găsindu-se calea cea adevărată și urmându-se 
cu chibzuială si pricepere, femeile sau deșteptat și ele și au 
ajuns la deprinderi mai bune decât odinioară. 

In felul acesta lucrurile se îndreptează pas de pas în comuna 
«Viitorul» și din un lucru bun răsar alte 2—3 lucruri bune, cari 
oate împreună adaugă la bunăstarea și înflorirea bisericei şi a 
școalei, cum şi a tuturor locuitorilor din comună. 


UN METOD GREȘIT DE A NOBILITA POMII. 


Astăzi când dările cele grele şi multele lipsuri şi nevoi mai 
pe toti dearândul ne pun pe gânduri si ne silese să ne batem 
capul după noui izvoară de venit, trebue să atragem luarea aminte 
a oamenilor noștri, la cel mai lesnicios, uşor şi folositor izvor 
de venit. Acesta e pomăritul. La prăsirea pomilor nu se cer sume 
mari, nici multă învăţătură si pregătiri anevoioase, ci numai o 
bucată de loc, care nu-i lipseşte mai nici unuia din ţăranii 
noștri, apoi puţină dibăcie şi tragere de inimă la lucru, și venitul 
îi cade asa zicând ca din cer în poală, fără multă bătae de cap 
și fără ca omul din pricina pomăritului să fie silit a-și părăsi 
cealaltă ocupaţie obicinuită. Venitul din pomărit deci iţi vine, pe 
lângă celelalte venite obicinuite, pe deasupra. Şi usta este ceeace 
îl face atât de folositor şi vrednic de a fi răspândit pretutindeni. 

Și pentru ca să nu se creadă că doar venitul din pomărit 
ar fi asa de neînsemnat și nevrednic de băgat în seamă, — trebuie 
să spunem că ţări cari se ocupă cu deadinsul cu pomăritul, cum 
sunt bunăoară Tirolul şi Bohemia, câștigă an de an mai multe zeci 
de milioane de coroane din pomărit. Ba chiar mica Sârbie și 
Bosnia trag mai în toţi anii mai multe milioane de coroane din 
prunele ce le expoartă (le trimit în alte ţări). Yi ca să aducem 
şi un exemplu de aici dela noi, — comuna Cisnădie a vândut, 
înainte cu vre-o 5—6 ani, la neguţători veniţi anume din Germania, 
numai mere — și încă mere de soiu mai prost, pentru must, 
— în preţ de peste 10,000 de coroane. 

Parcă aud cum vor zice mulţi dintre stimaţii cetitori: da, 
pe hârtie este uşor a socoti venite cât de mari! 

Ei bine, haid se facem o socoteală ce o poate cuprinde în 
mintea sa orice plugar. Să luăm o grădinuţă, sau un alt loc po- 
trivit numai de 200 stânjini [], adecă de !/, parte de jugăr sau 

de două ferdele. Pe locul acesta se pot sădi, la depărtare potri- 
vită de câte 8 stânjini (16 metri, în lung si în lat, cu totul vre-o 
120 de pomi. Să zicem meri, pentrucă acestora le prieşte mai 
bine aici în patria noastră și ei si dau un venit mai sigur și 
mai îmbelșugat. 

Un pom bun, dă, când este ajuns în floarea vieţii lui, pe 
an pănă la 5 si şi mai multe gălete (hectolitre) de mere. Dar 
să nu luăm decât, socotit un pom si un an cu altul, numai 
câte 2 ferdele de mere pe an, dela fiecare pom, si ferdăla să o 
socotim cu câte 2 coroane — ceeace la poame de soiu bun 
sigur că nu este mult — locul nostru sădit cu pomi ne dă la 
an un venit de 240 cor. Şi — ceeace trebuie îndeosebi să ne 
insemnăm, — venitul acesta îl putem aveă, fe deasupra veni- 
tului obicinuit dela pământul în vorbă. Pentrucă locul, pe care am 
sădit pomii, ne aduce și de aci înainte roadele ce ne-a adus până 
aci. Ba încă roade și mai îmbelşugate, dacă îi dăm pământului 
ceeace prieşte pomilor şi sămânțelor deopotrivă. 

Dar apoi venitul acesta și încă şi mui mare decât acesta, 
il aduce — bine să ni-o însemnăm — numai pomăritul rațional: 
(cu minte). 

Ce va mai fi si acesta? 

lată ce e: l 

Pomdrit rațional este acel mod de cultură (îngrijire) a po- 
milor unde: 

1. Pomii se plantează numai în pământ bine pregătit pentru 
cultura lor; 

2. Unde la plantat se ia numai material bun si soiuri alese 
de poame; 

3. Unde plantarea insas se face cu îngrijirea trebuin- 
cioasă; si i 

4. Unde si după plantare se poartă grijă ca pomii sa se de- 
svoalte (să crească) bine si să aibă cele de lipsă pentru ca să 
poată prosperà (să le umble bine) si sa aducă roade. 

Dintre aceste patru trebuințe ale pomăritului rațional — ră- 
manand ca cu celelalte să ne ocupăm de altă dată — acum ne 
vom ocupà numai cu întrebarea: cum se produc soiurile alese 
de pomi, cu nobilitarea pomilor. Ba chiar si aci numai cu un 
metod greşit de a nobilità pomii, întrebuințat mult, nu numai de 
țăranii noştri, ci chiar şi de mulţi dintre cei ce se socotesc a 
fi pomologi. Si acesta este obiceiul de a prăsi pomii din sim- 
burii pomilor nobili și apoi pomişorii prăsiţi din astfel de sim- 

buri a-i strămută mai demulteori dintr'un loe într'altul, în cre- 
dinta că prin aceasta pomul se nobilitează şi numai e nevoe de 
a-l altoi. 

Cât de greşit este obiceiul acesta ne dovedesc sumeteniile 
de pome, ce le întâlnim mai ales de cătră primăvară pe pieţele 
oraşelor noastre; poame frumoase pe care cei mai mulţi le cum- 
pără bucuros în credinţa, că tot atât vor fi de bune, cât sunt 
de frumoase. Dar cumpărătorii se înşală amar, căci mergând acasă 
şi gustându-le, află că acelea n'au nici un gust, ci sunt poame 
pădureţe în toată forma, și numai la părere sunt poame nobile, 

Acestea sunt roadele pomilor prăsiţi din simburi de pomi 
nobili: poame sălbatice, ori-cât de frumoase ar fi ele in înfă- 
țişarea lor. | 

Pentrucă poame adevărat nobile se pot prăsi numai prin al- 
toire. lar pomii prăsiţi din simburi dela pomii nobili, sunt tot atât 
de pădureţi și sălbatici, ca si cei prăsiţi din simburi dela pomi in 
„sine sălbatici. Si mutarea pomilor tineri dintr'un loc intr'altul, 
nu numai că nu-i nobilitează, ci cel mult îi opreşte în desvol- 
tarea lor firească, ce o ar fi avut dacă se lăsau liniștiți în locul 
unde au fost plantați dela început. 

Pomii nobili se prăsesc numai din lemn nobil. 

Cine vrea însă se meargă sigur si să-şi producă soiuri alese 
cari se potrivesc cu locul și cu clima (umblarea timpului), acela 
să-și nobiliteze pomişorii cu mlădiţe nobile dela pomi aga cum 
vreă să-i aibă sau, dacă îi lipseşte dibăcia, să-și cumpere pomi 
nobilitaţi, altoiți gata. 

Din simburi se pot prăsi în cele din urmă, nucii şi per- 
secii, dar şi la aceştia abiă: din zece unul se alege într'adevăr bun. 


de Preda. 


SPOR PE URMA OGOARALOR. 


In doi numeri trecuţi ai foii noastre ne-am încercat să 
arătăm că părăsirea ogoarălor sterpe este o trebuinţă tot mai 
mult simțită, și că plugarii nu vor aveă încătro, ci vor trebui 
să tina samă de schimbarea ogoarălor în locuri cultivate an de an. 

Lucrul acesta se face cu bun folos în multe tari și ici-colo 
chiar și în ţara noastră. Pentruce dară nu ar încercă si plugarii 
noştri? i 

Este știut că dacă am sămână pe acelaș loc ani dearândul 
tot acelaș fel de bucate, dela o vreme ele nu mai isbutesc și 
munca noastră ar fi zadarnică. 

Asa Sar întâmplă dacă pe acelaș loc am sămână mai mulţi 
ani după olaltă grâu, cucuruz sau orice alt soiu de bucate. 

De aici a urmat rândul care se obicinuiește în plugăria ta- 
ranului nostru: grâu, cucuruz și apoi ogor și iarăş grâu, cu- 
curuz și ogor, urmându-se acest mod de lucrare de sute și mii 
de ani neschimbat. 

Pentru timpurile de odinioară acest mod de lucrare a fost 
potrivit. Pentru timpurile de față însă nu se mai potrivește. 
Oamenii s'au înmulțit, moșiile s'au bucătăţit, și se bucătăţesc 
mereu, iar datele, greutăţile și năcazurile de tot felul cresc ne- 
întrerupt. Trebuie prin urmare să se facă neapărat o schimbare 
în purtarea plugăriei și trebuie să o rupem şi cu lăsatul ogorului 
tot la al treilea an. E 

Și cum s'ar puteă face această schimbare? 

Fa sar puteă face în multe feluri. 

Unul din aceste feluri ar fi: 

Plugarul să-şi împartă moşia în patru părți. In una din 
aceste părți ar trebui să samene: 

In anul întâi: cucuruz. 

» al doilea: orz sau ovăs cu trifoiu. 

» »„» treilea: trifoiul sămânat în anul al doilea. 

» » patrulea: grâu. 

In partea a doua a moşiei ar sămână: 

In anul întâi: orz sau ovăs cu trifoiu. 

» » al doilea: trifoiu. 

» » » treilea: grâu. 

» » » patrulea: cucuruz. 

In partea a treia a moșiei ar sămânà: 

In anul întâi: trifoiu. : 

» » al doilea: grâu. 

»„ » treilea: cucuruz, 

» » » patrulea: orz sau ovăs cu trifoiu. 

In partea a patra a moşiei ar sămână: 

In anul întâi: grâu. 

» > al doilea: cucuruz. 

» » „ treilea: orz sau ovăs cu trifoiu. 

» » »„ patrulea: trifoiu, 

Sau mai deslușit:!) 


O OR N N mm N OI Ra RI moon 


Partea de moşie 














Anul o A NOI 

2 | 3 
| | i Ă 

1 Cucuruz ; Orz sau ovăs Trifoiu 
li Li . . li 
| | cu trifoiu į 
| i 

2 |. Orz sau ovăs | Trifoiu Grâu Cucuruz 

cu trifoiu H 

; | mi Orz sau ovăs 

3 i Trifoiu | Grâu Ş i. 0 
o | Cucuruz cu trifoiu 
| ul îs Ep 

4 | Grâu i. Cucuruz rz Sau ovăs Trifoiu 
| | cu trifoiu 


Precum vedem: în toate cele patru părți ale moșiei grâul 
urmează după trifoiu, pentrucă după el grânele isbutesc foarte 
bine. Și astfel trifoiul este una din plantele menite să ţină locul 
ogorului sterp, ce plugarii noştri obicinuiesc a-l lăsă an de an. 

In chipul acesta, pe urma ogorului scos din obiceiu, și 
prin o împărţire mai cuminte a locurilor de arat în 4 părţi, 
nu în două sau trei hotară sau furdulașe, — o să urmeze spor 
și binecuvântare. Săteanul. 


FACEREA ROILOR MAIESTRIȚI IN COȘNIȚELE 
MOBILE. 


În cosnitele mobile, de obiceiu făcute din scânduri și ìn- 
zestrate cu rame s'au părcane, ce se pot scoate și iar pune cu 
înlesnire la locul lor, — roii măiestriţi se fac mult mai ușor decât 
în coşnitele de nuiele şi anume: 

Se ia o coşniţă mobilă goală. În partea din jos, chiar la 
urdiniş, se pune un fagur cu căsulii de lucrătoare; căsuliile să 
fie goale. Deasupra lui să pune un fagur cu miere care poate 
fi şi neacoperită. Acum căutăm după matcă în coșniţa, din care 
facem roiul măiestrit. Spre acest sfârşit scoatem părcan de părcan 
cu faguri de albine și ne uităm cu băgare de seamă după matcă; 
dând de ea, nu mergem mai departe cu scoaterea, ci aşezăm 
părcanul pe care zărisem matca, în coșniţa, unde facem roiul 





1) Din cartea: Scrisori cătră plugari de C. Sandu. 

măiestrit, tocmai langa fagurul de lucrătoare, care l'am fost pus 
mai înainte şi mai punem în coşniţă vre-o 7 părcane cu înce- 
puturi de faguri, dacă n'avem faguri măiestriţi.  Măturăm apoi 
cu ajutorul unei pene de gâscă, muiată în apă rece, albinele de 
pe vre-un fagur, doi. Părcanele cu faguri si albine, scoase din 
cosnifa in care a fost matca, se pun iar la locul lor, şi de unde 
am scos fagurul cu matca, punem un părcan cu început de fagur. 

Acum se închid amândouă coșniţele şi aceea din care am 
făcut roiul, o strămutăm în alt loc, iar ceealaltă o punem în 
locul ei. 

Astfel roiul măiestrit e gata şi se întăreşte prin albinele, 
care au sburat până acum din coșniţa-mamă; căci albinele se 
trag toate la locul, unde sunt dedate. În ceealaltă cosnita rămân 
albinele tinere, care n'au sburat încă afară şi mulţime de pui şi 
ouă. Ele își crese o matcă tineră, care la timpul său face o 
nouă prăsilă, 

Timpul cel mai potrivit pentru facerea roilor măiestriţi este 
în zilele frumoase, între oarele 9 și 11 înainte de ameazi. 


Stuparul. 


STIRI. 


Instiintare. Am trimis această foaie timp de 
o jumătate de an unui număr foarte mare de cetitori, 
fără ca mulți din ei să fi plătit abonamentul şi fără 
să fi returnat cele 24 numere ale foii. Dreptaceea 
pe toți aceşti cetitori i-am socotit şi-i socotim abonaţi 
şi-i rugăm să binevoiască a ne trimite abonamentul 
pe asemnatul alăturat la Nr. 20 al foii. 

Abonatii cari au plătit numai pe un pătrar sau 
o jumătate de an sunt rugați să-şi înoiască abona- 
mentul la timp trimitând suma cu care sunt în 
vestanță. 

Totodată rugăm să se lipească pe dosul cuponului 
îutreagă adresa sau să se scrie măcar numărul în- 
vălitoarei în care trimitem foaia şi să mi-se împăr- 
tăşească spre îndreptare greșelile ce s'ar fi strecurat 
in adresă. 

Cărturărimea noastră o rugăm şi la acest loc 
să răspândească această foaie în păturile largi ale 
fărănimei noastre. 

Din despåriðmântul Draşov al Asociafiunii primim imbu- 
curătoarea ştire, că s'a adus la nouă viață agentura de pe 
,Tocile?. Duminecă la 1/14 Aprilie s'a ţinut adunarea de con- 
stituire. la care au fost de faţă directorul despărțământului di A. 
Bârseanu, vicepreşedintele comitetului dl Dr. N. Vecerdea şi alți 
membri ai comitetului. 

Tot cu acest prilej s'a înfiinţat și un cabinet de lectură, 
unde cei insetoșaţi de dorul după hrana sufletească. în ceasurile 
libere pot să se adape din izvorul luminei cărţilor folositoare, 

La Presmer s'a ţinul a doua zi de Rusalii adunarea generală 
a desp, Braşov al Asocinţiunii. — A luat parte un public număros. 
Vre-o 50 de oaspeţi dela Braşov, şi membrii „Acordului“, cari 
sub conducerea dlui învățător V. Oancea a desfătat pe ascul- 
tători cu câteva cântări frumoase. Adunarea sa ţinut sub con- 
ducerea dlui profesor A. Bârseanu. S'a ales noul comitet in frunte 
cu di A. Bârseanu. S'au ţinut două prelegeri folositoare din 
partea dlui I. Aron şi părintele Ludu. Adunarea a fost un prilej 
binevenit de luminare, prin prelegeri, de înfrățire prin cântec și 
de întărire sufletească a acelor mulţi, cari rar au norocul să fie 
încunjuraţi cu căldură, de inimi de fraţi cu mai multă carte, şi 
cu mai multe cunoştinţe. 

+) 

Prelegeri poporale, s'a tinut în 2 lunie la Ciufud în desp. 
Blaj al Asociaţiunii. A vorbit dl prof. Dr. Cheţan despre hrănirea, 
ca condiţie a sănătăţii, şi a combătut alcoolismul. DI Stefan Ro- 
şian a explicat poporului rostul unei bune chivernisiri a câşti- 
gului şi roadelor muncii trudnice. S'au împărţit cărţi țăranilor. 

a A 

Tot despărțământul Blaj al Asociaţiunii a ţinut prelegeri po- 
porale la Roşia de Secaş. Domnul profesor Nicolae Pop a în- 
văţat poporul despre cultivarea viței americane, DI Stefan Ro- 
şian a dat poveţe folositoare despre asigurări contra focului, și 
dl Dr. Ambrosiu Cheţian a vorbit contra alcoolismului. Prelegerile 
ținute cu multă dragoste pentru ţărani au fost ascultate cu interes. 
La sfârşit s'a împărţit cărţi poporului. 

© 

In comuna Henig, la stăruința harnicului preot Nie. Muntean, 
reprezentanța comunală, a adus hotărirea ca cârciumele sä fie 
închise în Dumineci si sărbători. 

Dorim să auzim cât mai multe veşti bune de acestea şi 
din alte părți. 

